
 RAPORT  COMUN 
asupra Proiectului de Lege privind aprobarea Ordonanţei de urgenţă a Guvernului nr. 95/2010 pentru modificarea şi completarea Ordonanţei de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale
  
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru agricultură, silvicultură, industrie alimentară şi servicii specifice au fost sesizate spre dezbatere şi avizare în fond, în procedură de urgenţă, cu Proiectul de Lege privind aprobarea Ordonanţei de urgenţă a Guvernului nr. 95/2010 pentru modificarea şi completarea Ordonanţei de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale, transmis cu adresa nr. PL x 871 din 21 decembrie 2010, înregistrat cu nr. 32/411/31.12.2010, respectiv, cu  nr. 24/891/22.12.2010.
La întocmirea raportului, Comisiile au avut în vedere avizul favorabil al Consiliului Legislativ, transmis cu adresa nr. 1266/25.10.2010.
Proiectul de Lege are ca obiect de reglementare modificarea şi completarea Ordonanţei de urgenţă a Guvernului nr. 95/2010 pentru modificarea şi completarea Ordonanţei de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale, în scopul actualizării şi digitizării Sistemului de Identificare a Parcelelor Agricole (LPIS).
Comisia juridică, de disciplină şi imunităţi, în şedinţa din 25 ianuarie 2011, a avizat favorabil proiectul de lege, cu unanimitate de voturi.
Comisia pentru administraţie publică, amenajarea teritoriului şi echilibru ecologic, în şedinţa din 25 ianuarie 2011, a avizat favorabil proiectul de lege, cu unanimitate de voturi.
În conformitate cu aceleaşi prevederi din Regulamentul Camerei Deputaţilor, republicat, cu modificările ulterioare, membrii Comisiei pentru apărare, ordine publică şi siguranţă naţională au examinat, în şedinţa din 08 februarie 2011, proiectul de lege, expunerea de motive, avizul favorabil al Consiliului Legislativ, avizul Comisiei juridice, de disciplină şi imunităţi, precum şi avizul Comisiei pentru administraţie publică, amenajarea teritoriului şi echilibru ecologic. Membrii Comisiei pentru agricultură, silvicultură, industrie alimentară şi servicii specifice au examinat, în şedinţa din 22 martie 2011, proiectul de lege, expunerea de motive, avizul favorabil al Consiliului Legislativ, avizul Comisiei juridice, de disciplină şi imunităţi, precum şi avizul Comisiei pentru administraţie publică, amenajarea teritoriului şi echilibru ecologic.
În conformitate cu prevederile art. 54 şi 55 din Regulamentul Camerei Deputaţilor, republicat, la dezbateri a participat în calitate de invitat din partea Ministerului Apărării Naţionale, domnul Mihail Vasile-Ozunu, secretar de stat pentru relaţia cu Parlamentul, informare publică şi creşterea calităţii vieţii personalului.
La lucrările Comisiei pentru apărare, ordine publică şi siguranţă naţională au fost prezenţi 22 de deputaţi, din totalul de 24 de membri ai comisiei, iar la lucrările Comisiei pentru agricultură, silvicultură, industrie alimentară şi servicii specifice au fost prezenţi 27 de deputaţi, din totalul de 27 de membri ai comisiei. 
Raportul comisiilor a fost adoptat în unanimitate, în şedinţele care au avut loc la data de 08 februarie 2011, la Comisia pentru apărare, ordine publică şi siguranţă naţională, respectiv, 22 martie 2011, la Comisia pentru agricultură, silvicultură, industrie alimentară şi servicii specifice. 
Proiectul de lege a fost adoptat de Senat, în calitate de primă Cameră sesizată, în şedinţa din 15 decembrie 2011.
Proiectul de lege, potrivit art. 75 alin. (1) şi (3) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterilor, membrii Comisiilor au hotărât, cu unanimitate de voturi, să propună plenului Camerei Deputaţilor adoptarea Proiectului de Lege privind aprobarea Ordonanţei de urgenţă a Guvernului nr. 95/2010 pentru modificarea şi completarea Ordonanţei de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale, în forma prezentată de Senat.
Proiectul de Lege privind aprobarea Ordonanţei de urgenţă a Guvernului nr. 95/2010 pentru modificarea şi completarea Ordonanţei de urgenţă a Guvernului nr. 21/2010 privind executarea serviciilor de aerofotogrammetrie şi de realizare a ortofotoplanurilor pe teritoriul României pentru Ministerul Agriculturii şi Dezvoltării Rurale face parte din categoria legilor ordinare, potrivit prevederilor art. 73 din Constituţia României, republicată.
       PREŞEDINTE,
          

VICEPREŞEDINTE, 

   Costică CANACHEU                     Atilla KELEMEN 





SECRETAR,
                       
SECRETAR, 

             Gheorghe ANA                            Vasile MOCANU 

